Arranquen les Falles 2025 a l'Eliana
24 de febrer de 2025

• Les quatre comissions de la localitat donen inici a les seues festes amb un cap de setmana intens.

La localitat de l'Eliana ha donat inici a una de les festes més esperades. Les Falles 2025 s'han obert pas després de l'encesa de les llums, divendres passat, en les diferents comissions: Antic Molí-Les Casetes, Josep Antoni, Puríssima i Major, Mercat i Verge del Carme.

El dissabte al migdia va tindre lloc el primer acte oficial: l'esperada Crida, on els màxims representants fallers van anunciar des del balcó de l'Ajuntament que "ja estem en Falles!". La cita va comptar amb la participació dels prop de 1.500 fallers elianeros i de 'Vaya Show de 2', el grup format pel elianero Ángel Crespo i Adrián Romero, autors de la cançó oficial de les Falles d'enguany i que van poder a ballar a tota la plaça amb el seu tema 'Com un masclet'. La jornada va continuar amb la Gala Fallera i l'exhibició de playbacks a l'Auditori, que enguany va mostrar la seua cara més solidària en destinar tot el recaptat a les comissions de localitats veïnes afectades per al DANA. La nit va tancar amb una revetla en la plaça del País Valencià, amenitzada per la la orquestra People Band i que va comptar amb la col·laboració dels clavaris de la Verge del Carme. Ja el diumenge, les comissions es van reunir per a gaudir de les tradicionals paelles en l'aparcament del Centre Sociocultural.

Març arrancarà amb la Cavalcada, el dissabte seguida d'una altra revetla nocturna en el Espai al Tall, amb la col·laboració dels festers del Crist i de la Puríssima.